****

**REPUBLIKA HRVATSKA**

**ZAGREBAČKA ŽUPANIJA**

Osnovna škola Marije Jurić Zagorke

Brdo 12A, 10340 Vrbovec

KLASA: 600-03/25-01/8

URBROJ: 238-32-27-01-25-2

Vrbovec, 27. svibnja 2025. godine

**ZAPISNIK**

**s 2. sjednice Školskog odbora**

**održane u utorak, dana 27. svibnja 2025. godine s početkom u 17:00 sati**

Početak sjednice: 17:00 sati

Utvrđuje se da su prisutni članovi Školskog odbora u skladu s odredbama Statuta na pravodoban i pravilan način zaprimili poziv za sjednicu uz sve materijale vezane za sjednicu.

**NAZOČNI:** Marina Habazin

Martina Dobrica

Mirjana Kuzmek

Valentina Matić

**OSTALI NAZOČNI**: Edina Operta, ravnateljica – bez prava odlučivanja, Iva Krušić, tajnica - bez prava odlučivanja, Natalija Varga, računovođa – bez prava odlučivanja.

**ZAPISNIČAR:** Iva Krušić, mag. iur., tajnica škole

Sjednicu je sazvala predsjednica Školskog odbora Marina Habazin.

Sjednicu Školskog odbora je otvorila predsjednica Školskog odbora Marina Habazin, koja je konstatirala da je prisutna natpolovična većina članova i predložila je sljedeći

**D n e v n i r e d:**

**D n e v n i r e d:**

1. Verifikacija zapisnika s 1. konstituirajuće sjednice Školskog odbora
2. Izmjena Plana nabave za 2025. godinu
3. Suglasnost ravnateljici Edini Operta, prof. za donošenje odluke o neizboru na temelju natječaja:

* Kuhar/ica

1. Postupanje u slučaju zaprimanja Zahtjeva za zaštitu prava iz radnog odnosa zaposlenice, vezanog za pravo na plaćeni dopust za sudjelovanje u prosvjedu 9. svibnja 2025. godine
2. Donošenje Plana sigurnosti školske ustanove
3. Razno

Predsjednica poziva na glasovanje te utvrđuje da nema suzdržanih niti protiv te Školski odbor jednoglasno donosi

**ZAKLJUČAK**

**Školski odbor Osnovne škole Marije Jurić Zagorke usvaja Dnevni red sjednice.**

Prelazi se na prvu točku dnevnog reda.

**TOČKA 1.**

**Verifikacija zapisnika s 1. konstituirajuće sjednice Školskog odbora.**

Predsjednica poziva na glasovanje te utvrđuje da nema suzdržanih niti protiv te Školski odbor jednoglasno donosi

**ZAKLJUČAK**

**Školski odbor Osnovne škole Marije Jurić Zagorke verificira zapisnik s 1. konstituirajuće sjednice Školskog odbora.**

Prelazi se na drugu točku dnevnog reda.

**TOČKA 2.**

**Izmjena Plana nabave za 2025. godinu**

Predsjednica poziva na glasovanje te utvrđuje da nema suzdržanih niti protiv te Školski odbor jednoglasno donosi sljedeći

**ZAKLJUČAK**

**Školski odbor Osnovne škole Marije Jurić Zagorke usvaja Izmjenu Plana nabave za 2025. godinu.**

prelazi se na treću točku dnevnog reda

**TOČKA 3.**

**Suglasnost ravnateljici Edini Operta, prof. za donošenje odluke o neizboru na temelju natječaja:**

* **Kuhar/ica**

Predsjednica poziva na glasovanje te utvrđuje da nema suzdržanih niti protiv te Školski odbor jednoglasno donosi sljedeći

**ZAKLJUČAK**

**Školski odbor Osnovne škole Marije Jurić Zagorke donosi odluku o davanju suglasnosti ravnateljici za donošenje odluke o neizboru kandidata na radno mjesto kuhara/ice škole na određeno puno radno vrijeme.**

Odluka o davanju suglasnosti prilaže se zapisniku i njegov je sastavni dio.

prelazi se na četvrtu točku dnevnog reda

**TOČKA 4.**

**Postupanje u slučaju zaprimanja Zahtjeva za zaštitu prava iz radnog odnosa zaposlenice, vezanog za pravo na plaćeni dopust za sudjelovanje u prosvjedu 9. svibnja 2025. godine.**

Predsjednica poziva na glasovanje te utvrđuje da nema suzdržanih niti protiv te Školski odbor jednoglasno donosi sljedeći

**ZAKLJUČAK**

**Školski odbor Osnovne škole Marije Jurić Zagorke donosi Odluku o ukidanju prethodne odluke poslodavca kojom se Radnici odbija odobriti zahtjev za korištenje plaćenog dopusta te nalaže donošenje nove odluke kojom se Radnici odobrava zahtjev za korištenjem plaćenog dopusta na temelju članka 43., stavka 1., točke 3. Temeljnog kolektivnog ugovora za zaposlenike u javnim službama (NN 29/2024).**

Odluka se prilaže zapisniku i njegov je sastavni dio.

prelazi se na petu točku dnevnog reda

**TOČKA 5.**

Donošenje Plana sigurnosti školske ustanove

S obzirom na to da je većina članova Školskog odbora potvrdila primitak dokumentacije uz poziv za sjednicu te na Plan nije bilo primjedbi niti dopuna, članovi su pozvani na glasanje. Školski odbor jednoglasno donosi

**ZAKLJUČAK**

**Školski odbor Osnovne škole Marije Jurić Zagorke donosi Plan sigurnosti školske ustanove i protokole postupanja Osnovne škole Marije Jurić Zagorke.**

prelazi se na šestu točku dnevnog reda

**TOČKA 6.**

**Ostalo**

Ravnateljica Edina Operta, prof. obavijestila je Školski odbor o potpisivanju Ugovora o jednostavnoj nabavi za izradu projektne dokumentacije za energetsku obnovu škole Osnovne škole Marije Jurić Zagorke u Vrbovcu s ponuditeljem Slobodan prostor d.o.o. za projektiranje, nadzor i savjetovanje, Lopatinečka ulica 15, 10104 Zagreb, OIB:60013960628, zastupan po direktorici Sanji Pamuković.

Ugovor je potpisan na temelju prethodno provedenog postupka jednostavne nabave.

Također je obavijestila Školski odbor o vjerojatnim stavkama u Glavnom projektu koji će se odnositi na promjenu stolarije, krovišta, grijanja i hlađenja, rasvjetnih tijela i drugo.

Ravnateljica je najavila nadolazeće aktivnosti u školi kao što su „Vrtni festival“ i „Ruksak pun kulture“. Također je najavila kako se bliži vrijeme podjela svjedodžbi, formiranje/organizacija razrednih odjela, rješavanje zahtjeva roditelja za upisom djece u školu različitu od one kojoj djeca pripadaju po upisnim područjima te nagrađivanje uspješnih učenika.

Nije bilo daljnjih tema i upita.

***Dovršeno u 18:30 sati.***

**ZAPISNIČAR: PREDSJEDNICA ŠKOLSKOG ODBORA:**

**Iva Krušić, mag. iur. Marina Habazin, diplomirani kateheta**

**REPUBLIKA HRVATSKA**

**ZAGREBAČKA ŽUPANIJA**

Osnovna škola Marije Jurić Zagorke

Brdo 12A, 10340 Vrbovec

KLASA: 600-03/25-01/8

URBROJ: 238-32-27-01-25-3

Vrbovec, 27. svibnja 2025. godine

Na temelju članka 29. stavka 2., točke 9. Statuta Osnovne škole Marije Jurić Zagorke te članka 114. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12,94/13, 152/14, 07/17, 68/18, 98/19 i 64/20, 151/22, 156/23), Školski odbor je na 2. sjednici održanoj dana 27. svibnja 2025. godine donio sljedeću

**O D L U K U**

**Školski odbor Osnovne škole Marije Jurić Zagorke donosi odluku o davanju suglasnosti ravnateljici za donošenje Odluke o neizboru kandidata na radno mjesto kuhara/ice škole na određeno puno radno vrijeme.**

**Predsjednica Školskog odbora:**

**Marina Habazin, diplomirani kateheta**

**REPUBLIKA HRVATSKA**

**ZAGREBAČKA ŽUPANIJA**

Osnovna škola Marije Jurić Zagorke

Brdo 12A, 10340 Vrbovec

KLASA: 600-03/25-01/8

URBROJ: 238-32-27-01-25-4

Vrbovec, 27. svibnja 2025. godine

Na temelju članka 118., stavka 2. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12,94/13, 152/14, 07/17, 68/18, 98/19 i 64/20, 151/22, 156/23) te članka 29., stavka 2., točke 5. Statuta Osnovne škole Marije Jurić Zagorke), Školski odbor je na 2. sjednici održanoj dana 27. svibnja 2025. godine donio sljedeću

**ODLUKU**

**o zahtjevu za zaštitu prava iz radnog odnosa**

**1.**

**Usvaja se Zahtjev za zaštitu prava iz radnog odnosa Nine Jurišković, učiteljice Prirode i Biologije, podnesen 16. svibnja 2025. godine te se ukida prethodna odluka poslodavca kojom se Radnici odbija odobriti zahtjev za korištenje plaćenog dopusta. Nalaže se donošenje nove odluke kojom se Radnici odobrava zahtjev za korištenjem plaćenog dopusta na temelju članka 43., stavka 1., točke 9. Temeljnog kolektivnog ugovora za zaposlenike u javnim službama (NN 29/2024).**

**2.**

**Ova Odluka stupa na snagu i primjenjuje se od dana donošenja.**

**Obrazloženje**

Zaposlenica Osnovne škole Marije Jurić Zagorke Nina Jurišković (u daljnjem tekstu Radnica) 6. svibnja 2025. predala je poslodavcu Najavu odsutnosti s radnog mjesta te zahtjev za korištenjem plaćenog dopusta za dan 9. svibnja 2025. radi sudjelovanja u prosvjedu u organizaciji Školskog sindikata Preporod, Nezavisnog sindikata zaposlenih u srednjim školama Hrvatske i Nezavisnog sindikata znanosti i visokog obrazovanja, a na temelju članka 43., stavka 1., točke 9. Temeljnog kolektivnog ugovora za zaposlenike u javnim službama (NN 29/2024).

Ravnateljica je nakon zaprimanja zahtjeva postupila sukladno mišljenju Ministarstva rada, mirovinskog sustava, obitelji i socijalne politike, a koje je Ministarstvo znanosti, obrazovanja i mladih uputilo školama 18. travnja 2025. godine te sukladno uputama dobivenim na *online* sastanku održanom u utorak, 6. svibnja 2025. godine, putem aplikacije *Teams*, u organizaciji Ministarstva znanosti, obrazovanja i mladih. Ravnateljica je, sukladno navedenome, odbila odobriti korištenje plaćenog dopusta te je Radnicu u tu svrhu uputila na korištenje godišnjeg odmora.

Zaposlenica zatim, 16. svibnja 2025. godine, poslodavcu podnosi Zahtjev za zaštitu prava iz radnog odnosa tvrdeći kako postupanje poslodavca nije u skladu s odredbama Temeljnog kolektivnog ugovora te zahtjeva ukidanje odluke i donošenje nove odluke kojom će joj se priznati pravo na plaćeni dopust.

Ravnateljica 19. svibnja 2025. godine upućuje dopis nadležnom ministarstvu s upitom o daljnjem postupanju, no na isti ne dobiva pismeni odgovor.

Nakon rasprave članova Školskog odbora o Zahtjevu za zaštitu prava iz radnog odnosa te uvida u priloženu dokumentaciju, Odbor zaključuje kako nije nadležan za tumačenje članka 43., stavka 1., točke 9. Temeljnog kolektivnog ugovora za zaposlenike u javnim službama te kako u nedostatku službenog tumačenja navedenog članka od strane Povjerenstva iz članka 18. TKU-a i pravno obvezujućeg akta Ministarstva znanosti, obrazovanja i mladih, mora postupiti u korist Radnice te joj odobriti korištenje plaćenog dopusta na temelju navedene odredbe.

S tim u skladu, Školski odbor donosi Odluku o usvajanju Zahtjeva za zaštitu prava iz radnog odnosa, a kojom se ukida prethodna odluka poslodavca kojom se Radnici odbija odobrenje korištenja plaćenog dopusta te se nalaže donošenje nove odluke kojom se Radnici odobrava zahtjev za korištenjem plaćenog dopusta na temelju članka 43., stavka 1., točke 9. Temeljnog kolektivnog ugovora za zaposlenike u javnim službama (NN 29/2024).

Marina Habazin, diplomirani kateheta